Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10- ispravak, 90/11, 16/12, 86/12, 126/12- pročišćeni tekst, 94/13, 152/14, 7/17, 68/18) Ekonomska škola Pula, Kovačićeva 3, OIB:47059499324, raspisuje

**N A T J E Č A J**

za „Stjecanje prvog radnog iskustva/ pripravništva“ putem mjere Hrvatskog zavoda za zapošljavanje

• **Stručni suradnik pripravnik- psiholog**, puno određeno radno vrijeme u trajanju od 12 mjeseci, 1 izvršitelj/ica (m/ž)

**UVJETI:**

* Opći uvjeti za zasnivanje radnog odnosa propisani Zakonom o radu
* Posebni uvjeti propisani Zakonom o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 16/12, 86/12, 126/12, 94/13,152/14, 7/17, 68/18) I Pravilnikom o stručnoj spremi I pedagoško- psihološkom obrazovanju nastavnika u srednjem školstvu (NN 1/96, 80/99)
* Nezaposlene osobe bez staža osiguranja u zvanju u obrazovnoj razini iz područja obrazovanja prijavljene u evidenciju nezaposlenih

Uz vlastoručno potpisanu prijavu na natječaj kandidati su dužni priložiti:

* životopis
* dokaz o stečenoj stručnoj spremi
* dokaz o državljanstvu
* uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci)
* elektronički zapis o radno-pravnom statusu (potvrdu o podacima evidentiranim u matičnoj evidenciji Hrvatskog zavoda za mirovinsko osiguranje)
* potvrdu Hrvatskog zavoda za zapošljavanje da je kandidat prijavljen u evidenciji nezaposlenih

Na natječaj se mogu ravnopravno javiti osobe oba spola.  
   
 Kandidati potrebne dokumente dostavljaju u neovjerenim preslikama, a nakon odabira kandidata, a prije potpisivanja ugovora o radu, odabrani kandidat će dostaviti originale dokumenata ili ovjerene preslike.

Kandidat koji se poziva na pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo i priložiti sve potrebne dokaze o ostvarivanju prava prednosti te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br.121/17.), dužan je uz prijavu na natječaj, osim dokaza o ispunjavanju traženih uvjeta, dostaviti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim i braniteljima iz Domovinskog rata i članovima njihovih obitelji, a koji su objavljeni na poveznici Ministarstva hrvatskih branitelja:  
<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

S kandidatima prijavljenima na natječaj koji su pravodobno dostavili potpunu prijavu sa svim prilozima odnosno ispravama, a ispunjavaju uvjete natječaja, obavit će se provjera znanja (testiranje), praktična provjera sposobnosti I vještina te razgovor s kandidatima (intervju).

Na mrežnoj stranici škole <http://ss-ekonomska-pu.skole.hr/> objavit će se obavijest i uputa kandidatima o izvorima za pripremu kandidata za vrednovanje te vrijeme i mjesto održavanja testiranja. Obavijest će se objaviti minimalno 5 dana prije datuma održavanja testiranja.

Kandidati prijavom na natječaj daju suglasnost za obradu osobnih podataka navedenih na svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.  
   
Rok za podnošenja prijave na natječaj je osam dana od objave natječaja (od 13. do 21. srpnja 2019. godine) na mrežnim stranicama i oglasnoj ploči škole i Hrvatskog zavoda za zapošljavanje.  
   
Prijave  s potrebnom dokumentacijom dostavljaju se osobno ili poštom na adresu:  
Ekonomska škola Pula

Kovačićeva 3

52100 Pula  
s naznakom  „za natječaj stručni suradnik- pripravnik psiholog“.

Nepravodobne i nepotpune prijave neće se razmatrati.

Kandidati prijavljeni na natječaj bit će obaviješteni o rezultatima natječaja sukladno članku 13. Pravilnika o načinu i postupku zapošljavanja, na isti način i u istom roku, u pravilu, objavom na mrežnim stranicama škole.

KLASA: 112-01/19-01/12

URBROJ: 2168-18/02-19-1